Afektívne poruchy (MKCH-10)

**[[Afektívna porucha|F30-F39: AFEKTÍVNE PORUCHY]]** patria do V. kapitoly MKCH-10 - Duševné poruchy a poruchy správania. Ide o poruchy, ktorých hlavnou črtou je zmena v afektoch alebo nálade do depresie (skľúčenosti so sprievodnou úzkosťou alebo bez nej), alebo do mánie (rozjarenosti). Zmenu nálady zvyčajne sprevádza zmena celkovej úrovne aktivity; ostatné príznaky sú väčšinou sekundárne alebo dobre zrozumiteľné v súvislosti so zmenami nálady a aktivity. Väčšina týchto porúch býva návratná, nástup jednotlivých epizód často súvisí so stresujúcimi udalosťami alebo situáciami.

**F30 - MANICKÁ EPIZÓDA**

Všetky podrozdelenia tejto kategórie by sa mali používať iba pre jednotlivé epizódy. Hypomanické alebo manické epizódy u jednotlivcov, u ktorých sa už predtým vyskytla afektívna fáza (buď depresívna, hypomanická, manická alebo zmiešaná), by sa mali označovať ako bipolárna afektívna porucha (F31.-)
:Zahŕňa:
::Bipolárnu poruchu, jednotlivú manickú epizódu

:F30.0 - Hypománia - poruchu charakterizuje pretrvávajúca mierna nadnesenosť nálady, zvýšená energia a aktivita a zvyčajne aj výrazné pocity dobrej pohody a telesnej aj duševnej výkonnosti. Častá je aj zvýšená sociabilita, veľavravnosť, prílišná familiárnosť, zvýšená sexuálna energia a znížená potreba spánku. Tieto prejavy nie sú vystupňované natoľko, aby vyvolali zmätok v práci alebo sociálne odmietanie. Namiesto zvyčajnej euforickej sociability sa zriedkavejšie zjavuje podráždenosť, namyslenosť a hrubé správanie. Poruchy nálady a správania nesprevádzajú halucinácie a bludy.
:F30.1 - Mánia bez psychotických príznakov - nálada je nadnesená neprimerane k okolnostiam a kolíše od bezstarostnej žoviálnosti po takmer nekontrolovateľné vzrušenie. Rozjarenosť sprevádza zvýšená energia, ktorá vedie do hyperaktivity, veľavravnosti a zníženej potreby spánku. Nedarí sa udržanie pozornosti, častá je výrazná rozptýlenosť. Sebahodnotenie je často nafúknuté s velikášskymi myšlienkami a prekypujúcou sebadôverou. Strata normálnych sociálnych zábran môže viesť k nedbanlivému, riskantnému a neprimeranému správaniu.
:F30.2 - Mánia s psychotickými príznakmi - okrem klinického obrazu opísaného pod F30.1 sa zjavujú aj bludy (zvyčajne grandiózne) alebo halucinácie (zvyčajne hlasy prihovárajúce sa chorému), prípadne vzrušenie, nadmerná pohybová aktivita a myšlienkový galop sú také extrémne, že chorý je nezrozumiteľný alebo neprístupný normálnej komunikácii.
::Mánia s psychotickými príznakmi primeranými nálade
::Mánia s psychotickými príznakmi neprimeranými nálade
::Manický stupor
:F30.8 - Iné manické epizódy
:F30.9 - Nešpecifikovaná manická epizóda
::Mánia NS

**F31 - [[Bipolárna afektívna porucha|BIPOLÁRNA AFEKTÍVNA PORUCHA]]**

Poruchu charakterizujú dve alebo viaceré epizódy, počas ktorých je úroveň nálady a aktivity chorého významne porušená. Porucha sa prejavuje v niekorých situáciách nadnesenou náladou, zvýšenou energiou a aktivitou (hypománia alebo mánia), inokedy skľúčenou náladou, zníženou energiou a aktivitou (depresia). Správanie pacientov, ktorí trpia na opakované epizódy hypománie alebo mánie, sa hodnotí ako bipolárne (F31.8).
: Manicko depresívna choroba
: Manicko depresívna psychóza
: Manicko depresívna reakcia
: Nezahŕňa:
:: Bipolárnu poruchu, jednotlivú manickú epizódu (F30.-)
:: Cyklotýmiu (F34.0)
:F31.0 - Bipolárna afektívna porucha, terajšia hypomanická fáza - pacient je teraz v hypomanickej fáze a v minulosti mal aspoň jednu afektívnu fázu (hypomanickú, manickú, depresívnu alebo zmiešanú)
:F31.1 - Bipolárna afektívna porucha, terajšia manická fáza bez psychotických príznakov - pacient je teraz v manickej fáze bez psychotických príznakov (ako v F30.1) a v minulosti mal aspoň jednu afektívnu fázu (hypomanickú, manickú, depresívnu alebo zmiešanú)
:F31.2 - Bipolárna afektívna porucha, terajšia manická fáza s psychotickými príznakmi - pacient je teraz v manickej fáze s psychotickými príznakmi (ako v F30.2) a v minulosti mal aspoň jednu afektívnu fázu (hypomanickú, manickú, depresívnu alebo miešanú)
:F31.3 - Bipolárna afektívna porucha, terajšia fáza stredne ťažkej alebo miernej depresie - pacient je teraz depresívny ako pri depresívnej epizóde miernej alebo strednej hĺbky (F32.0 alebo F32.1) a v minulosti mal aspoň jednu spoľahlivo overenú hypomanickú, manickú alebo zmiešanú fázu
::Piatym znakom je možné kódovať prítomnosť telesných príznakov:
::: F31.30 Bez somatických príznakov
::: F31.31 So somatickými príznakmi
:F31.4 - Bipolárna afektívna porucha, terajšia fáza hlbokej depresie bez psychotických príznakov - pacient je teraz depresívny ako pri epizóde hlbokej depresie bez psychotických príznakov (F32.2) a v minulosti mal aspoň jednu spoľahlivo overenú hypomanickú, manickú alebo zmiešanú afektívnu fázu
:F31.5 - Bipolárna afektívna porucha, terajšia fáza hlbokej depresie s psychotickými príznakmi - pacient je teraz depresívny ako pri hlbokej depresívnej epizóde s psychotickými príznakmi (F32.3) a v minulosti mal najmenej jednu spoľahlivo overenú hypomanickú, manickú alebo zmiešanú afektívnu fázu.
:F31.6 - Bipolárna afektívna porucha, terajšia zmiešaná epizóda - pacient mal v minulosti aspoň jednu spoľahlivo overenú hypomanickú, manickú, depresívnu alebo zmiešanú afektívnu fázu a teraz má buď kombináciu, alebo rýchle striedanie manických a depresívnych príznakov
::Nezahŕňa:
::* Jednotlivú zmiešanú afektívnu epizódu (F38.0)
:F31.7 - Bipolárna afektívna porucha, teraz v remisii - pacient mal v minulosti najmenej jednu spoľahlivo overenú hypomanickú, manickú alebo zmiešanú afektívnu epizódu a navyše aspoň jednu afektívnu epizódu, depresívnu, hypomanickú, manickú alebo zmiešanú. Teraz a ani niekoľko mesiacov netrpí na nijakú zreteľnú poruchu nálady. Do tejto skupiny patria periódy remisie počas profylaktickej liečby.
:F31.8 - Iné bipolárne afektívne poruchy
:: II. bipolárna porucha
:: Návratné manické epizódy
:F31.9 Nešpecifikovaná bipolárna afektívna porucha

**F32 - DEPRESÍVNE EPIZÓDY**

Pri typickej ľahkej, strednej a hlbokej depresívnej epizóde, ako sa opisujú ďalej, trpí pacient na zhoršenie nálady, zníženie energie a aktivity. Narušená je schopnosť radovať sa, oslabený je záujem a schopnosť koncentrácie, častá je nápadná ukonanosť aj po minimálnej námahe. Zvyčajne je narušený spánok a znížená chuť do jedenia. Sebaocenenie a sebadôvera sú takmer vždy znížené, aj pri miernej forme je časté sebaobviňovanie a pocity bezcennosti. Skľúčená nálada len málo kolíše zo dňa na deň, nereaguje na okolnosti a môžu ju sprevádzať tzv. somatické príznaky, ako je strata záujmov a príjemných pocitov, raňajšie zobúdzanie viac hodín pred zvyčajným časom; najhoršia depresia ráno, výrazná psychomotorická retardácia, agitácia, strata chuti do jedla, pokles hmotnosti a zníženie libida. Podľa množstva a závažnosti príznakov sa depresívna epizóda hodnotí ako ľahká, stredná a ťažká (hlboká).

Zahŕňa:
:jednotlivú epizódu
:: depresívnej reakcie
:: epizodickej depresívnej poruchy
:: reaktívnej depresie
Nezahŕňa:
: Adaptačnú poruchu (F43.2)
: Návratnú depresívnu poruchu (F33.-)
: Depresívne epizódy spojené s poruchami správania pod F91.- (F92.0)

:F32.0 - Epizóda ľahkej depresie - porucha sa zvyčajne prejavuje aspoň dvoma alebo troma zo spomenutých príznakov. Pacienta to trápi, ale pravdepodobne je schopný vykonávať väčšinu činností.
::Piatym znakom je možné kódovať prítomnosť telesných príznakov:
::: F32.00 Bez somatických príznakov
::: F32.01 So somatickými príznakmi
:F32.1 - Epizóda stredne ťažkej depresie - porucha sa zvyčajne prejavuje štyrmi alebo viacerými zo spomenutých príznakov. Pacient má pravdepodobne dosť veľké ťažkosti pri pokračovaní v každodennej činnosti.
::Piatym znakom je možné kódovať prítomnosť telesných príznakov:
::: F32.10 Bez somatických príznakov
::: F32.11 So somatickými príznakmi
:F32.2 - Epizóda ťažkej (hlbokej) depresie bez psychotických príznakov - ide o epizódu depresie, pri ktorej sú výrazné viaceré príznaky. Typická je strata sebadôvery a pocity bezcennosti a viny. Časté sú suicidálne myšlienky a činy, a chorí mávajú veľa somatických príznakov.
:: Agitovaná depresia, jednotlivá epizóda bez psychotických príznakov
:: Veľká depresia, jednotlivá epizóda bez psychotických príznakov
:: Vitálna depresia, jednotlivá epizóda bez psychotických príznakov
:F32.3 - Epizóda ťažkej (hlbokej) depresie s psychotickými príznakmi - epizóda depresie ako pod F32.2, ale s halucináciami, bludmi, psychomotorickou retardáciou alebo takým ťažkým stuporom, ktorý znemožňuje bežné sociálne aktivity. Život môže ohroziť samovražda, dehydratácia alebo hladovanie. Halucinácie a bludy môžu, ale nemusia zodpovedať nálade.
:: Jednotlivé epizódy veľkej depresie s psychotickými príznakmi
:: Jednotlivé epizódy psychogénnej depresívnej psychózy
:: Jednotlivé epizódy psychotickej depresie
:: Jednotlivé epizódy reaktívnej depresívnej psychózy
:F32.8 - Iné depresívne psychózy
:: Atypická depresia
:: Jednotlivé epizódy larvovanej depresie NS
:F32.9 - Nešpecifikovaná depresívna epizóda
:: Depresia NS
:: Depresívna porucha NS

**F33 - RECIDIVUJÚCA DEPRESÍVNA PORUCHA**

Poruchu charakterizujú opakované epizódy depresie opísané pri depresívnej epizóde (F32.-) bez anamnézy nezávislých epizód pozdvihnutej nálady alebo zvýšenej energie (mánia). Môžu sa však vyskytovať krátke epizódy mierne povznesenej nálady a hyperaktivity (hypománia) bezprostredne po depresívnej epizóde dakedy vyvolané antidepresívnou liečbou. Ťažšie formy recidivujúcej depresívnej poruchy (F33.2 a F33.3) majú veľa spoločných čŕt s minulými koncepciami depresívnej fázy manickej depresívnej psychózy, melanchólie, vitálnej depresie a endogénnej depresie. Prvý nápor sa môže zjaviť v ktoromkoľvek období od detstva po sénium, nástup môže byť prudký alebo pomalý, trvanie kolíše od niekoľkých týždňov až po viac mesiacov. Riziko, že pacient s recidivujúcou depresívnou poruchou bude mať epizódu mánie, nikdy úplne nepominie, ani po prežití mnohých depresívnych fáz. Ak sa vyskytne manická fáza, diagnóza sa má zmeniť na bipolárnu afektívnu poruchu (F31.-).

Zahŕňa:
:Recidivujúce epizódy depresívnej reakcie
:Recidivujúce epizódy psychogénnej depresie
:Recidivujúce epizódy reaktívnej depresie
:Sezónnu depresívnu poruchu
Nezahŕňa:
:Recidivujúce krátke depresívne epizódy (F38.1)

:F33.0 - Recidivujúca depresívna porucha, terajšia ľahká epizóda - poruchu charakterizujú opakované epizódy depresie, terajšia epizóda je mierna, ako sa uvádza pod F32.0, bez mánie v anamnéze.
::Piatym znakom je možné kódovať prítomnosť telesných príznakov:
::: F33.00 Bez somatických príznakov
::: F33.01 So somatickými príznakmi
:F33.1 - Recidivujúca depresívna porucha, terajšia stredne ťažká epizóda - poruchu charakterizujú opakované epizódy depresie, terajšia fáza je stredne ťažká, ako sa uvádza pod F32.1, bez mánie v anamnéze.
:: Piatym znakom je možné kódovať prítomnosť telesných príznakov:
::: F33.10 Bez somatických príznakov
::: F33.11 So somatickými príznakmi
:F33.2 - Recidivujúca depresívna porucha, terajšia epizóda ťažkého stupňa bez psychotických príznakov - poruchu charakterizujú opakované epizódy depresie, terajšia fáza je ťažká depresia bez psychotických príznakov, ako sa uvádza pod F32.2, bez mánie v anamnéze.
::Endogénna depresia bez psychotických príznakov
::Recidivujúca ťažká depresia bez psychotických príznakov
::Depresívny typ manickej depresívnej psychózy bez psychotických príznakov
::Recidivujúca vitálna depresia bez psychotických príznakov
:F33.3 - Recidivujúca depresívna porucha, terajšia epizóda ťažkého stupňa s psychotickými príznakmi - poruchu charakterizujú opakované fázy depresie, terajšia epizóda je hlboká depresia s psychotickými príznakmi, ako sa uvádza pod F32.3, bez mánie v anamnéze.
::Endogénna depresia s psychotickými príznakmi
::Manicko-depresívna psychóza, depresívny typ s psychotickými príznakmi
::Recidivujúce ťažké epizódy veľkej depresie s psychotickými príznakmi
::Recidivujúce ťažké epizódy psychogénnej depresívnej psychózy
::Recidivujúce ťažké epizódy psychotickej depresie
::Recidivujúce ťažké epizódy reaktívnej depresívnej psychózy
:F33.4 - Recidivujúca depresívna porucha, teraz v remisii - pacient mal v minulosti dve alebo viac depresívnych fáz opísaných pod F33.0 - F33.3, ale v súčasnosti je bez depresívnych príznakov už viac mesiacov.
:F33.8 - Iné recidivujúce depresívne poruchy
:F33.9 - Nešpecifikované recidivujúce depresívne poruchy
::Monopolárna depresia NS

**F34 - PRETRVÁVAJÚCE AFEKTÍVNE PORUCHY**

Perzistujúce a zvyčajne kolísavé poruchy nálady, ktoré väčšinou nie sú dosť hlboké, aby oprávňovali na diagnózu hypomanickej alebo ľahkej depresívnej fázy. Pretože pretrvávajú veľa rokov, dakedy väčšinu života jednotlivca, zaviňujú nemalé utrpenie a zneschopnenie. Na pretrvávajúcu afektívnu poruchu sa môže v niektorých prípadoch nadsadiť jednotlivá manická alebo depresívna epizóda.

:F34.0 - Cyklotýmia - ide o perzistujúcu nestabilitu nálady zahŕňajúcu početné periódy depresie a miernej rozjarenosti, z ktorých žiadna nie je dostatočne hlboká, alebo netrvá dostatočne dlho, aby oprávňovala na diagnózu bipolárnej afektívnej poruchy (F31.-) alebo návratnej depresívnej poruchy (F33.-). Porucha sa často zjavuje u pokrvných pacientov s bipolárnou afektívnou poruchou. U daktorých jednotlivcov s cyklotýmiou sa napokon vyvinie bipolárna afektívna porucha.
:: Afektívna porucha osobnosti
:: Cykloidná osobnosť
:: Cyklotýmna osobnosť
:F34.1 - Dystýmia - ide o chronicky skľúčenú náladu trvajúcu najmenej viac rokov, ktorá nie je dostatočne hlboká, alebo jednotlivé epizódy nie sú dostatočne dlhé, aby oprávňovali na diagnózu ľahkej, strednej alebo ťažkej formy depresívnej poruchy (F33.-).
:: Depresívna neuróza
:: Depresívna porucha osobnosti
:: Neurotická depresia
:: Pretrvávajúca anxiózna depresia
::Nezahŕňa:
::: Anxióznu depresiu (miernu alebo prechodnú) (F41.2)
:F34.8 - Iné perzistujúce afektívne poruchy
:F34.9 - Nešpecifikované perzistujúce afektívne poruchy

**F38 - INÉ AFEKTÍVNE PORUCHY**

Akékoľvek iné poruchy nálady, ktoré neoprávňujú na diagnózu pod F30 - F34, pretože nedosahujú potrebný stupeň alebo trvanie.

:F38.0 - Iné jednotlivé afektívne poruchy
::F38.00 Zmiešaná afektívna epizóda
:F38.1 - Iné návratné afektívne poruchy
::F38.10 Krátka návratná depresívna epizóda
:F38.8 - Iné špecifikované afektívne poruchy

**F39 - NEŠPECIFIKOVANÉ AFEKTÍVNE PORUCHY**

:Afektívna psychóza NS

## Zdroje
* Národné centrum zdravotníckych informácií
*  
* ICD-10 - stránka WHO 

Kategória:MKCH-10
Kategória:Psychiatria
Kategória:Afektívne poruchy